ઇન્ટરનેશનલ ડેસ્કઃ રશિયાના પ્રેસિડન્ટ વ્લાદિમીર પુતિન પહેલીવાર વિદેશમાં અન્ય દેશના લીડરને મળવા પોતાની પ્રાઇવેટ કાર 'ઓરસ સેનાત'માં પહોંચ્યા હતા. પુતિનની આ કારને બનાવવામાં 6 વર્ષનો સમય લાગ્યો અને 30 કરોડ ડોલર (2048 કરોડ રૂપિયા) ખર્ચ આવ્યો. ઓરસ સેનાત લિમોઝીનને આ વર્ષની શરૂઆતમાં જ લૉન્ચ કરવામાં આવી હતી. ટ્રમ્પને મળવા જતા પહેલાં પુતિન પોતે આ કારમાં માત્ર એકવાર જ બેઠાં હતા. ટ્રમ્પને આ પ્રકારે સુપરપાવર કારમાં મળવા જવાની વાતને પુતિનના શક્તિ પ્રદર્શન સાથે પણ જોડવામાં આવી રહ્યું છે. 16 જુલાઇના રોજ ડોનાલ્ડ ટ્રમ્પ અને વ્લાદિમીર પુતિનની વચ્ચે ફિનલેન્ડની રાજધાની હેલસિંકીમાં પહેલીવાર શિખર વાર્તા થઇ હતી.